''என் சொந்த ஊர் திண்டுக்கல். திருச்சியில் எம்.ஏ தமிழ் படிச்சு முடிச்சதும் சினிமாவுல நடிக்கணும்னு சென்னைக்கு வந்துட்டேன். இந்த ஊர்ல பொழைக்கிறதே பெரும்பாடா இருந்தது. கிடைச்ச வேலையையெல்லாம் செஞ்சேன். ஹோட்டலில் சர்வர் வேலை பார்த்தேன். இடைப்பட்ட சமயத்துல ஒவ்வொரு சினிமா கம்பெனியா வாய்ப்பு கேட்டு அலைஞ்சிக்கிட்டு இருந்தேன். 'வெண்ணிலா கபடிக்குழு' படத்துல ஒரு சின்ன ரோல் கிடைத்தது. இந்தப் படத்துல நானும், விஜய் சேதுபதி அண்ணாவும் ஒண்ணா சேர்ந்து நடிச்சிருப்போம். 'களவாணி' படத்திலேயும் சின்ன ரோல் பண்ணேன். சினிமாவில் சொல்லிக்கொள்ளும்படியான எந்த ரோலும் கிடைக்கலை. அப்படி அலைஞ்சு திரிஞ்சுக்கிட்டு இருக்கும்போது, இயக்குநர் லெனின் சாரைப் பார்த்து, 'மக்கள் மனசுல பதியிற மாதிரி உங்க படத்துல எனக்கொரு கேரக்டர் கொடுங்க அண்ணா'னு கேட்டேன். ரெண்டு நாள் கழிச்சு கூப்பிட்டார், 'நான் ஒரு படம் எடுக்கிறேன். விஜய் சேதுபதி தயாரிக்கிறார்'னு சொன்னார். எனக்கு ஏதாவது ஒரு நல்ல ரோல் இருக்குனு சொல்வாரானு எதிர்பார்த்துக்கிட்டு இருந்தேன்.